NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu opatrení na realizáciu zámerov Deklarácie NR SR
o ochrane kultúrneho dedičstva

Číslo materiálu:		
Predkladateľ:	minister kultúry	
Vláda

A.	  schvaľuje

A. 1. návrh opatrení na realizáciu zámerov Deklarácie NR SR o ochrane kultúrneho dedičstva

B.	  súhlasí

B. 1. s princípmi a postupom v príprave legislatívnych a organizačných podmienok systému viaczdrojového financovania ochrany kultúrneho dedičstva a poskytovania príspevkov vlastníkom národných kultúrnych pamiatok podľa zákona č. 49/2002 Z. z. o ochrane pamiatkového fondu
 
C.	ukladá

ministrom a vedúcim ostatných ústredných orgánov štátnej správy

C. 1. rozpracovať a prijať úlohy na zlepšenie stavu kultúrneho dedičstva podľa návrhu   opatrení uvedených v prílohe tohto uznesenia a predložiť ich ministrovi kultúry

Termín: 31. december  2002

C. 2. predložiť ministrovi kultúry hodnotiacu správu o plnení úloh prijatých podľa bodu C.1.
Termín: 31. marec 2004

ministrovi školstva 

C. 3. v spolupráci s ministrom kultúry trvalo zabezpečovať a zdokonaľovať školské a mimoškolské vzdelávanie žiakov a študentov v oblasti rozvíjania pozitívneho vzťahu ku kultúrnym hodnotám vytvoreným v minulosti, 

ministrovi kultúry

C. 4. na základe podkladov a hodnotiacich správ podľa bodov  C.1. a C.2. a priebežného hodnotenia činnosti rezortu kultúry v oblasti ochrany kultúrneho dedičstva predložiť vláde komplexnú správu o stave kultúrneho dedičstva podľa článku 3 bod 5 Deklarácie NR SR o ochrane kultúrneho dedičstva
Termín: 31. október 2004

D.	žiada

predsedu Slovenskej akadémie vied, guvernéra Národnej banky Slovenska, ústredného riaditeľa Slovenskej televízie, ústredného riaditeľa Slovenského rozhlasu, generálneho riaditeľa Tlačovej agentúry Slovenskej republiky a predsedov samosprávnych krajov

D. 1. postupovať v súlade s bodmi C.1.a  a  C.2. tohto uznesenia,

E.	poveruje

predsedu vlády

E. 1. predložiť návrh opatrení na realizáciu zámerov Deklarácie NR SR o ochrane kultúrneho dedičstva Národnej rade Slovenskej republiky,

ministra kultúry 

E. 2. odôvodniť materiál v orgánoch Národnej rady Slovenskej republiky

Vykonajú: predseda vlády, ministri a vedúci ostatných ústredných orgánov štátnej správy

Na vedomie: 
predseda Slovenskej akadémie vied, 
guvernér Národnej banky Slovenska, 
ústredný riaditeľ Slovenskej televízie, 
ústredný riaditeľ Slovenského rozhlasu, 
generálny riaditeľ Tlačovej agentúry Slovenskej republiky, 
predsedovia samosprávnych krajov